《沁园春 其三 美人腰》
清代·徐石麒

袅袅婷婷，弱不胜衣，泠然半仙。想荆卿解舞，弓时呈技；

孙娘学步，折处争妍。翠带围松，珠鞓样小，稳趁香袎并蒂莲。

行来处，似受风轻燕，窣地翩跹。

湘裙一捻堪怜。更著得春愁几度牵。但踏青情懒，微伸花下；

绣红心倦，斜欠灯前。醉倚人娇，笑凭人软，须觅交红被底眠。

偎郎语，道花枝欲亸，莫浪风颠。

作者简介：明末清初江南江都人，字又陵，号坦庵。隐居不应试。王士禛官扬州，招致名士，独不往见。工诗词，精戏曲，善画花卉。曾撰《买花钱》